Amt Braak

Dat Amt Braak weer von 1814 bet 1933 en Amt in dat Groothertogdom Ollnborg un na 1918 in’n Freestaat Ollnborg mit Seet in Braak.

 Geografie 

In’n Noorden leeg dat Amt Butjadingen. In’n Oosten dee dat Amt an den Kreis Geestmünn un den Kreis Blomendal grenzen, de all beid in de Provinz Hannover in Prüßen weren. In’n Süden leeg dat Amt Elsfleth un in’n Westen dat Amt Varel.

 Geschicht 

Dat Amt Braak is bi de Verwaltungsreform 1814 in Ollnborg nee billt worrn. In’n Noorden leeg toeerst dat Amt Roonkarken, dat 1858 oplööst worrn is un in dat Amt Övelgönn övergüng. Dorbi hett dat Amt Braak Golzwarden von dat Amt Roonkarken tokregen un Strückhusen an dat Amt Övelgönn afgeven.

1879 sünd denn dat Amt Övelgönn un dat Amt Landwöörden oplööst un Deel von dat Amt Braak worrn.

1933 is dat Amt Braak mit dat Amt Butjadingen, dat Amt Elsfleth, de Gemeen Olenesch ut dat Amt Demost un de Gemenen Jaad un Sweiborg ut dat Amt Varel to dat ne’e Amt Wersermasch tohoopleggt worrn. Ut dat Amt Wersermasch is 1939 denn al de Landkreis Wersermasch worrn.

 Amtlüüd 

 Johann Georg August Schwarz
 1824–1828: Christian Friedrich Ferdinand von Kettler
 1828–1854: Gerhard Friedrich Rasmus
 1854–1855: Julius Ludwig Eduard Erdmann
 1855–1872: Wilhelm Anton Strackerjan

 Inwahnertall 

 Tied 1890 1900 1910 1925 Inwahners 17.469 17.938 19.366 19.843

Gemenen
De Gemenen von’t Amt Braak (Stand 1. Dezember 1910):
 Gemeen Inwahners Gemeen Inwahners Gemeen Inwahners Gemeen InwahnersBraak 5367Deesdorp 1402Golzwarden2198Hammelwarden2815Ovelgunn 551Roonkarken 2481Swei1855Struckhusen2697

Kategorie:Landkreis Wersermasch
Kategorie:Gifft dat nich mehr